Amon Amarth

Οι Amon Amarth είναι ένα σουηδικό, Melodic Death Metal, συγκρότημα, ιδρυθέν το 1992, στην Τούμπα της Σουηδίας. Το όνομα του συγκροτήματος προέρχεται από τη γλώσσα Σίνταριν και, συγκεκριμένα, από το Βουνό του Χαμού, ένα ηφαίστειο δηλαδή στη Μέση Γη του Τζ. Ρ. Ρ. Τόλκιν. Οι στίχοι τους εστιάζουν στους Βίκινγκς και συγκεκριμένα στην ιστορία τους και της μυθολογία τους, εξ αιτίας αυτού πολλοί κατατάσσουν το συγκρότημα στο Viking Metal. Το συγκρότημα αποτελείται από τον τραγουδιστή Γιόχαν Χεγκ, τους κιθαρίστες Ολάβι Μικόνεν, Γιόχαν Σούντεμπεργκ, τον μπασίστα Τεντ Λούντστρουμ και το ντράμερ Γιόκε Βάγκρεν.

Το συγκρότημα έχει κυκλοφορήσει δέκα στούντιο άλμπουμ, μία συλλογή, ένα EP, ένα βίντεο άλμπουμ και οχτώ μουσικά βίντεο. Το ντεμπούτο τους πραγματοποιήθηκε το 1998, με την κυκλοφορία του δίσκου Once Sent from the Golden Hall. Κατόπιν μεσολάβησαν τέσσερις κυκλοφορίες, μέχρι το 2008, που το συγκρότημα γνώρισε μεγάλη επιτυχία με την κυκλοφορία του δίσκου Twilight of the Thunder God, με το οποίο εισήλθαν για πρώτη φορά στα σουηδικά τσαρτ, στην ενδέκατη θέση και και στο Billboard 200, καταλαμβάνοντας την πεντηκοστή θέση. Ακολούθησαν άλλα δύο άλμπουμ, ένα το 2011 κι ένα το 2013, το Surtur Rising και το Deceiver of the Gods, αντιστοίχως.

Βιογραφία
Οι Amon Amarth προήλθαν από τους Scum, οι οποίοι είχαν δημιουργηθεί το 1988 από το ντράμερ Νίκο Καούκινεν και τον κιθαρίστα Ολάβι Μικόνεν. Το 1991 έγινε μέλος του σχήματος ο μπασίστας Τεντ Λούντστρουμ και λίγους μήνες αργότερα ο τραγουδιστής Γιόχαν Χεγκ και ο κιθαρίστας Άντερς Χάνσον, για να ηχογραφήσουν το μοναδικό τους ντέμο πριν μετονομαστούν σε Amon Amarth.Scum - Demo 1 - Encyclopaedia Metallum: The Metal Archives

Το συγκρότημα ηχογράφησε το ντέμο The Arrival of the Fimbul Winter στο στούντιο Lagret - 94,Amon Amarth - The Arrival of the Fimbul Winter - The Metal Archives πριν υπογράψουν στην Pulverised Records, μέσω της οποίας κυκλοφόρησαν το ΕΡ Sorrow Throughout the Nine Worlds τον Απρίλιο του 1996.Amon Amarth - Sorrow Throughout the Nine Worlds - The Metal Archives

Στη συνέχεια, υπέγραψαν στη Metal Blade Records και ηχογράφησαν το πρώτο τους άλμπουμ με παραγωγό τον Πέτερ Τέγκτρεν. Ο δίσκος με τίτλο Once Sent from the Golden Hall κυκλοφόρησε στις 10 Φεβρουαρίου 1998 στον περιορισμένο αριθμό των χιλίων αντιτύπων. Τον Ιούνιο του ίδιου έτους, ο Χάνσον αντικαταστάθηκε από τον Γιόχαν Σούντερμπεργκ και οι Amon Amarth περιόδευσαν με τους Deicide, Six Feet Under και Brutal Truth. Μετά το τέλος της περιοδείας, ο ντράμερ Μάρτιν Λόπεζ αποχώρησε, για να ενταχθεί στους Opeth, δίνοντας τη θέση του στον Φρέντρικ Άντερσον.

Η νέα σύνθεση κυκλοφόρησε τον Σεπτέμβριο του 1999 το The Avenger, για την προώθηση του οποίου περιόδευσαν σε διάφορα φεστιβάλ με τους Morbid Angel.

Στις 8 Μαΐου 2001, κυκλοφόρησε το τρίτο τους άλμπουμ με τίτλο The Crusher, ακολουθούμενο από μία περιοδεία με τους Marduk και τους Vader, η οποία ήταν προγραμματισμένη να περάσει από τις Ηνωμένες Πολιτείες το φθινόπωρο του 2001, αλλά αναβλήθηκε λόγω των επιθέσεων της 11ης Σεπτεμβρίου. Η περιοδεία ολοκληρώθηκε τον Ιανουάριο του 2002, χωρίς τους Marduk.

Μέσα στο 2002, περιόδευσαν στην Ευρώπη με τους Vomitory και έπαιξαν στο φεστιβάλ του Wacken Open Air. Τον επόμενο Αύγουστο, ηχογράφησαν στο Berno Studio τον δίσκο Versus the World, ο οποίος έφθασε στα ράφια των δισκοπωλείων το Νοέμβριο του 2002.

Ακολούθησε το Fate of Norns τον Σεπτέμβριο του 2004, όντας ο πρώτος τους δίσκος που μπήκε στους καταλόγους επιτυχιών, φθάνοντας στο # 31 στη Γερμανία. Δύο χρόνια αργότερα, κυκλοφόρησαν το With Oden on Our Side με το εξώφυλλο του να απεικονίζει τον Όντιν πάνω στο οκτάποδο άλογο του. Κατά την περιοδεία για την προώθηση του άλμπουμ, έπαιζαν για πρώτη φορά στην Αυστραλία και τη Νέα Ζηλανδία, ανοίγοντας τις εμφανίσεις των Dimmu Borgir.

Το 2008, ανανέωσαν το συμβόλαιο τους με τη Metal Blade και κυκλοφόρησαν τον δίσκο Twilight of the Thunder God, ο οποίος μπήκε στο Top-10 στη Γερμανία και τη Φινλανδία, ενώ έφθασε ως το # 50 του αμερικάνικου Billboard. Το συγκρότημα περιόδευσε στη Βόρεια Αμερική με τους Ensiferum, Belphegor και The Absence, πριν επιστρέψει εκεί το 2009 και το 2010. Επίσης, εμφανίζονταν ως support συγκρότημα στους Slayer στην περιοδεία Unholy Alliance Chapter III και έπαιξαν για πρώτη φορά στην Ινδία στο Deccan Rock Festival της Μπανγκαλόρ, στις 5 Δεκεμβρίου 2009.

Τον Μάρτιο του 2011, κυκλοφόρησε το άλμπουμ Surtur Rising,Review: Amon Amarth - Surtur Rising - Metal Hammer το οποίο έφθασε ως το # 34 στις ΗΠΑ και το # 19 στον Καναδά, ενώ μπήκε στο γερμανικό και το σουηδικό Top-10.Surtur Rising by Amon Amarth - Music Charts - Acharts Για την προώθηση του δίσκου, το συγκρότημα περιόδευσε με τους Children Of Bodom και τους Ensiferum.Children of Bodom, Amon Amarth, Ensiferum & Machinae Supremacy

180px|thumb|Ο Γιόχαν Χεγκ
Μέσα στο 2012, έπαιξαν σε μεγάλα ευρωπαϊκά φεστιβάλ και ηχογράφησαν το άλμπουμ Deceiver of the Gods, το πρώτο τους αμερικάνικο Top-20.Deceiver Of The Gods by Amon Amarth - Music Charts Στις 19 Μαρτίου 2015, το συγκρότημα ανακοίνωσε μέσω του λογαριασμού που διατηρεί στο facebook, ότι ο ντράμερ Φρέντρικ Άντερσον και το συγκρότημα θα ακολουθήσουν διαφορετικές πορείες μετά από 17 χρόνια συνεργασίας.

Ο δίσκος Jomsviking ηχογραφήθηκε με το ντράμερ Τομπάιας Γκούσταβσον, αλλά τα τύμπανα ανέλαβε τελικά ο Γιόκε Βάγκρεν.Jomsviking - Amon Amarth | Songs, Reviews, Credits | AllMusic Το άλμπουμ αποτέλεσε τον πρώτο # 1 δίσκο τους, αφού έφθασε στην κορυφή των γερμανικών και αυστριακών τσαρτ, ενώ μπήκε στο Top-10 στον Καναδά, τη Σουηδία και την Ελβετία και ανέβηκε ως το # 19 στις ΗΠΑ και το # 30 στη Μεγάλη Βρετανία.Jomsviking by Amon Amarth - Music Charts - Acharts Στην περιοδεία που ακολούθησε, άνοιγαν τις εμφανίσεις των Megadeth, Suicidal Tendencies και Metal Church στη Βόρεια Αμερική το φθινόπωρο του 2016.MEGADETH Announces U.S. Tour With AMON AMARTH, SUICIDAL TENDENCIES, METAL CHURCH, HAVOK

Δισκογραφία
Στούντιο ηχογραφήσεις
ΈτοςΆλμπουμΣουηδίαswedishcharts.com - Swedish Charts PortalΓερμανίαΦινλανδίαfinnishcharts.com - Discographie Amon AmarthΑυστρίαDiscographie Amon Amarth - austriancharts.atΕλβετίαDiscography Amon Amarth - swisscharts.comΒρετανίαAMON AMARTH | full Official Chart History | Official Charts CompanyΗ.Π.Α. 1998  Once Sent from the Golden Hall  -  -  -  -  -  -  - 1999  The Avenger  -  -  -  -  -  -  - 2001  The Crusher  -  -  -  -  -  -  - 2002  Versus the World  -  -  -  -  -  -  - 2004  Fate of Norns  -  31  -  56  -  -  - 2006  With Oden on Our Side  21  21  -  27  -  -  - 2008  Twilight of the Thunder God  11  6  10  14  21  126  50 2011  Surtur Rising  8  8  16  12  20  75  34 2013  Deceiver of the Gods  9  3  12  7  9  67  19 2016  Jomsviking  5  1  4  1  3  30  192019Berserker 

EP
 Sorrow Throughout the Nine Worlds (1996)Συλλογές
 Hymns to the Rising Sun (2010)Βίντεο
 Wrath of the Norsemen (2006)

Παραπομπές

Πηγές
 Amon Amarth - Biography - Metal Storm
 Amon Amarth | Biography & History | AllMusic
 Amon Amarth - Encyclopaedia Metallum: The Metal Archives

Εξωτερικοί σύνδεσμοι

 9-part interview with Johan Hegg
 "AMON AMARTH Interview with Frederik Andersson", Xplosive Metal, Ιούλιος 2011, Γιάκομπ Λεγκίνσκι

Κατηγορία:Σουηδικά melodic death metal συγκροτήματα